Dotze dones de Burjassot participen en el programa ‘Dones a Cavall’
2025-07-24

En 2023, la Unitat d’Igualtat-Espai Dona de l’Ajuntament de Burjassot està treballant en el projecte ‘Flors de Lotus’. Es tracta d’un taller d’intervenció psicològica, inserció social i apoderament de diferents grups de dones, usuàries d’aquest servei en l’actualitat o en el passat. Dins de les línies de treball que s’estan desenvolupant en el projecte ‘Flors de Lotus’, dotze dones acaben d’iniciar la seua participació en el programa ‘Dones a Cavall”.

En la Yeguada Roig, en el camí de Montcada, el programa ‘Dones a Cavall’ dona l’oportunitat a dotze dones de Burjassot de participar en diferents activitats amb cavalls amb l’objectiu de treballar aspectes personals, socials i emocionals. El programa consta de cinc sessions setmanals i, a la primera, ha assistit també la regidora d’Igualtat i Feminisme, Yolanda Andrés.

Subvencionat per la Conselleria d’Igualtat i Polítiques Inclusives, el programa ‘Dones a Cavall’ està desenvolupat per l’Equip APETCC, una entitat declarada d’utilitat pública i acreditada per als serveis de prevenció de situacions de dependència i promoció de l’autonomia personal. L’equip multidisciplinari, nascut en 2007, està especialitzat en intervencions terapèutiques assistides amb cavalls.

Segons expliquen des d’APTCC, “els beneficis que reporten les teràpies amb animals estan més que demostrades. La relació persona-animal promou una situació natural en la qual el pacient està més relaxat, podent així el terapeuta reunir més dades diagnòstiques sobre el seu comportament. Al mateix temps, en tractar-se d’un ésser viu que interactua, els pacients solen mostrar més interés en la teràpia”.